**­­‏**

**נספח לתקנון לימי קורונה**

**(נספח זה הינו בנוסף לתקנון של בית הספר על כל סעיפיו )**

**בשנה האחרונה התנסינו באתגרים, תהפוכות ושינויים בלתי צפויים ולעיתים בלתי מובנים. המציאות איתגרה אותנו וחייבה את כולנו להסתגלות מתמדת בהיבט המקצועי והאישי, בכל פעם מחדש. תקופה זו חוללה שינויים המשפיעים על התיפקוד הכולל של מערכת החינוך ושיגרת הלימודים.**

**ניספח זה לתקנון נועד לסייע לשמור על אורחות חיים בהתחשב במאפיינים היחודיים של שנת הלימודים תשפ"א.**

**כללי היגיינה אישית :**

**על פי הנחיות מספר הבריאות יש להתנהג בהתאם להנחיות הבאות:**

1. כל תלמיד מחוייב להגיע לבית ספר עם הצהרת בריאות **תקפה לאותו יום בלבד**. התלמיד יציג בפני איש צוות בשער הכניסה לבית הספר את הצהרת הבריאות היומית (ידנית או במשוב) . **ללא אישור זה לא יורשה התלמיד להיכנס ולשהות בבית הספר .**
2. כל תלמיד מחוייב לעטות מסיכה על פניו **לאורך כל יום הלימודים** (גם בהפסקות וגם בשיעורים), על פי ההנחיות.

**תלמיד לא יורשה לשהות בכיתת הלימוד ללא מסיכה**

1. במהלך ההפסקות יש לשמור על מרחק של 2 מטר אחד מהשני.
2. יש להקפיד על כללי ההיגיינה. מומלץ לשטוף ידיים ולחטא אותם באלכוג'ל וכן גם את משטחי העבודה האישיים. **בבית הספר יוצבו אמצעי חיטוי כגון אלכוג'ל ומגבוני חיטוי. אם התלמיד יתקל בבעיה עליו להפנות את תשומת לב הצוות כדי שיינתן מענה מתאים.**
3. אין להעביר חפצים אישיים .
4. יש להצטייד בבקבוק שתייה אישי

**השתתפות תלמידים בשיעורים :**

1. השיעורים יתקיימו בצורה פרונטלית, סינכרונית וא-סינכרונית. היעדרות משיעור מקוון כמוה כהיעדרות משיעור פרונטלי ותיכלל בספירת המנות.
2. בשיעורים סינכרוניים התלמידים מחויבים להתארגן כראוי לשיעור : לשבת ליד השולחן, בסביבה שקטה, בלבוש הולם ועם כל הציוד הנדרש לשיעור.
3. על התלמיד להיכנס בזמן לשיעור סינכרוני ולהיות נוכח ופעיל.
4. חל איסור על הקלטה העתקה או צילום של השיעור המקוון.

**נוכחות בבית הספר :**

1. בית הספר יכיר בהיעדרות כמוצדקת במקרים הבאים :

 היעדרות בשל בידוד תתקבל עם אישור ממשרד הבריאות.

1. תלמידים עם חום של 38 מעלות צלזיוס , מחויבים להישאר בבית 48 שעות לאחר ירידת החום.

**מצלמות בשיעורים סינכרוניים**

פתיחת מצלמות בשעורי זום אינה חובה. יחד עם זאת, פתיחת המצלמות באה מתוך רצון ליצור קשר עין המאפשר בניית תחושה של קהילה לומדת ולוודא השתתפות והבנה של התכנים הנלמדים.

לכן אנו מבקשים, אך לא מחייבים, לפתוח את המצלמות בזמן השיעורים הסינכרוניים.